Benoît Lecomte

Benoît Lecomte (født 1967) er en fransk langdistansesvømmer. Han var den første som svømte over Atlanterhavet. Svømmeturen startet 16. juli 1998 fra Hyannis, Massachusetts i USA og det tok 72 dager før han kom fram til Quiberon i Frankrike 25. september. Lecomte svømte omkring 6 til 8 timer daglig i økter på 2 timer.

Lecomte ble født i Enghien-les-Bains i Frankrike.

Lecomte prøvde å svømme over Stillehavet, fra Chōshi, Japan, til San Francisco, USA, den 5. juni 2018, men måtte gi opp etter nesten to måneder på grunn av dårlig vær.

Referanser 

Franske svømmere
Fødsler i 1967